open-index/open-wikipedia-markdown huggingface dataset:
Павел Брожак

**Па́вел Лукаш Бро́жак** (; нар. , , Польшча) — польскі футбаліст, нападнік. Ігрок нацыянальнай зборнай Польшчы (2005—2014).

## Клубная кар’ера 
Футболам пачаў займацца ў родным горадзе, аднак ужо ў 1998 годзе далучыўся да кракаўскай «Віслы» разам з братам, які таксама з’яўляецца футбалістам. 8 красавіка 2001 года Павел дэбютаваў у складзе кракаўскага клуба ў матчы супраць «Гурніка». 21 красавіка 2001 года ён забіў свой першы гол у Экстраклясе ў браму клуба «Одра». У 2005 годзе стаў іграком асноўнага складу.

У студзені 2011 года Павел зноў разам з братам перайшлі ў турэцкі клуб «Трабзанспор». Са студзеня па пачатак лета 2012 года Павел знаходзіўся ў арэндзе ў шатландскім «Сэлтыку». З 2013 года зноў выступаў за клуб «Вісла», пакінуў яго па заканчэнні сезона 2017/18. У верасні 2018 года, пасля змены трэнера ў кракаўскім клубе, падпісаў з ім новы кантракт да канца сезона 2018/19. Завяршыў кар’еру па заканчэнні сезона 2019/20.

## Міжнародная кар’ера 
У нацыянальнай зборнай Польшчы Павел дэбютаваў 27 красавіка 2005 года ў матчы супраць зборнай Мексікі і тады ж забіў першы гол.

## Дасягненні 
**«Вісла»**:
* Чэмпіён Польшчы (7): 2001, 2003, 2004, 2005, 2008, 2009, 2011
* Уладальнік Кубка Польшчы (2): 2002, 2003
* Уладальнік Кубка Экстраклясы: 2001
* Уладальнік Суперкубка Польшчы: 2001

## Крыніцы 
## Спасылкі 
Катэгорыя:Футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Вісла Кракаў
Катэгорыя:Ігракі ФК Рэкрэатыва Уэльва
Катэгорыя:Ігракі ФК Сэлтык
Катэгорыя:Ігракі ФК Трабзанспор
Катэгорыя:Ігракі ФК ГКС Катавіцы
Катэгорыя:Ігракі ФК ЛКС Лодзь
Лукаш Пішчак

**Лу́каш Пі́шчак** (; нар. , Чэхавіцы-Дзядзіцы, Польшча) — польскі футбаліст, абаронца і паўабаронца клуба «Гачалкавіцы-Здруй». Ігрок нацыянальнай зборнай Польшчы (2007—2019). Вядомы па выступах за дортмундскую «Барусію», разам з якой стаў двухразовым чэмпіёнам Германіі.

## Клубная кар’ера 
У 2001 годзе Лукаш далучыўся да клуба «Гварак Забжэ», з якім ён стаў пераможцам у 2003 годзе польскага моладзевага чэмпіянату. У 2004 годзе ён быў падпісаны «Гертай» і адразу ж аддадзены ў арэнду ў «Заглэмбе». З «Заглэмбе» ён выйграў чэмпіянат лігі сезона 2006/07.

Восенню 2007 года «Герта» вярнула іграка. Ён забіў свой першы гол у Бундэслізе 26 красавіка 2008 года ў матчы супраць «Гановера».

Пішчак прапусціў вялікую частку першай паловы сезона 2008/09 з-за траўмы сцягна, якая ў канчатковым выніку запатрабавала хірургічнага ўмяшання. Вярнуўся ў шэрагі клуба ў лютым 2009 года, але зноў атрымаў невялікую траўму, на гэты раз калена. Нарэшце, да красавіка ўсе яго траўмы скончыліся і ён зноў вярнуўся на поле.

19 мая 2010 года ў якасці свабоднага агента падпісаў трохгадовае пагадненне з дортмундскай «Барусіяй».

У маі 2021 года па заканчэнні кантракта пакінуў «Барусію» і, завяршыўшы прафесійную кар’еру, у якасці аматара далучыўся да польскага клуба «Гачалкавіцы-Здруй» з чацвёртага дывізіёна, дзе некалі пачынаў займацца футболам.

## Міжнародная кар’ера 
Першы раз на поле ў футболцы зборнай Лукаш выйшаў у таварыскім матчы супраць каманды Эстоніі 3 лютага 2007 года.

6 чэрвеня 2008 года ён быў уключаны ў польскую заяўку на Еўра-2008 з-за траўмы Якуба Блашчыкоўскага. Згуляў адзін матч супраць зборнай Германіі, але неўзабаве атрымаў траўму на трэніроўцы і далейшага ўдзелу на Еўра не прыняў.

## Дасягненні 
 **«Заглэмбе» Любін**:
* Чэмпіён Польшчы: 2007

 **«Барусія» Дортмунд**:
* Чэмпіён Германіі (2): 2011, 2012
* Уладальнік Кубка Германіі (3): 2012, 2017, 2021
* Уладальнік Суперкубка Германіі (2): 2014, 2019

## Асабістае жыццё 
Яго бацька, трэнер мясцовага футбольнага клуба, вырашыў прыцягнуць яго да аднаго з вучэбных заняткаў ва ўзросце 7 гадоў. Яго брат Томаш, таксама гуляе ў футбол. Лукаш жанаты з чэрвеня 2009 года.

## Крыніцы 
## Спасылкі 
Катэгорыя:Футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Барусія Дортмунд
Катэгорыя:Ігракі ФК Герта Берлін
Катэгорыя:Ігракі ФК Заглэмбе Любін
Юліян Шыбер

**Юліян Шыбер** (; нар. , Бакнанг, Германія) — нямецкі футбаліст (нападнік) і трэнер. У цяперашні час працуе трэнерам у клубе «Зоненгаф» з Гросапсаха.

## Клубная кар’ера 
### «Штутгарт» 
Дэбютаваў у Бундэслізе матчам супраць «Энергі» 6 снежня 2008 года. 21 студзеня 2009 года Юліян падоўжыў свой кантракт са «Штутгартам» да лета 2011 года. У лютым 2009 года Шыбер адгуляў свой першы матч у еўракубках у рамках Кубка УЕФА супраць расійскага «Зеніта». 15 жніўня 2009 года забіў свой першы гол у Бундэслізе ў дэрбі Бадэн-Вюртэмберга супраць клуба «Фрайбург», матч скончыўся з лікам 4:2. У ліпені 2010 года быў аддадзены ў арэнду ў клуб «Нюрнберг» да канца сезона.

### «Барусія» 
У сезоне 2012/13 стаў іграком клуба «Барусія» Дортмунд. 4 снежня 2012 года забіў свой першы гол у еўракубках клуба «Манчэстэр Сіці», матч скончыўся з лікам 1:0.

### «Герта» 
3 ліпеня 2014 года ігрок падпісаў 4-гадовы кантракт з клубам «Герта».

### «Аўгсбург» 
У маі 2018 года падпісаў кантракт з «Аўгсбургам», да якога далучыўся ў ліпені пасля заканчэння пагаднення з «Гертай». За клуб гуляў мала, шмат прапускаючы з-за траўм. У сезоне 2020/21 увогуле не выхадзіў не поле, пасля чаго завяршыў прафесійную кар’еру.

## Трэнерская кар’ера 
Летам 2021 года ўвайшоў у трэнерскі штаб клуба «Бакнанг», дзе сам гуляў на юнацкім узроўні. Летам 2022 года стаў трэнерам «Зоненгафа» з Гросапсаха, адначасова ўзначаліўшы юнацкую каманду клуба.

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі ФК Штутгарт II
Катэгорыя:Ігракі ФК Штутгарт
Катэгорыя:Ігракі ФК Нюрнберг
Катэгорыя:Ігракі ФК Барусія Дортмунд
Катэгорыя:Ігракі ФК Герта Берлін
Катэгорыя:Ігракі ФК Герта II Берлін
Катэгорыя:Ігракі ФК Аўгсбург
Катэгорыя:Футбольныя трэнеры Германіі
ФК Штутгарт

**«Штутгарт»** () — спартыўны клуб з Германіі з аднайменнага горада. Пяціразовы чэмпіён Германіі, трохразовы ўладальнік Кубка Германіі.

Футбольная каманда гуляе свае хатнія гульні на «Мерседэс-Бенц Арэне», размешчанай у спартыўным комплексе Некпарк. Клуб таксама вядомы сваёй таленавітай камандай рэзерву, «Штутгарт II», якая ў цяперашні час гуляе ў трэцяй па значнасці лізе.

«Штутгарт» з’яўляецца клубам-таварыствам, які налічвае 45 636 членаў станам на верасень 2011 года. У дадатак да поспехаў прафесійных, аматарскіх і каманд дзіцяча-юнацкага футбола, спартсмены клуба ў лёгкай атлетыцы таксама перамагалі ў мностве спаборніцтваў. У клубе таксама ёсць секцыі фістбола, хакея, настольнага тэніса і секцыю падрыхтоўкі футбольных суддзяў.

## Гісторыя 
### Раннія гады 
Гісторыя футбольнага клуба пачалася ў канцы XIX стагоддзя, а заснаваны ён быў у 1893 годзе, як студэнцкая рэгбійны каманда. Толькі амаль праз 20 гадоў у 1912 годзе клуб пачаў займацца футболам. Спартыўная асацыяцыя Штутгарта, у якую ўваходзіць футбольны клуб, на сённяшні дзень налічвае больш за 40 000 членаў. Але шырокую вядомасць асацыяцыя атрымала менавіта дзякуючы спартыўным дасягненням футбольнай каманды, якая пяць разоў станавілася чэмпіёнам Германіі і тройчы перамагала ў нацыянальным кубку.

## Дасягненні 
* Чэмпіён Германіі (5): 1950, 1952, 1984, 1992, 2007
* Уладальнік Кубка Германіі (3): 1954, 1958, 1997
* Уладальнік Суперкубка Германіі: 1992
* Уладальнік Кубка Інтэртота (2): 2002, 2008

## Склад 
*Станам на люты 2024 года.*

### Рэзервовая каманда 
* Штутгарт II

## Спасылкі 
* Афіцыйны сайт 
* Рускамоўны фан-сайт 

Штутгарт
Сяргей Іванавіч Ціханоўскі

**Сяргей Ціханоўскі** (нар. , в. Слабада, ) — беларускі футбаліст, паўабаронца мазырскай «Славіі».

## Клубная кар’ера 
Выхаванец прыватнай футбольнай школы Віктара Дарміна ў Смалявічах, пачынаў дарослую кар’еру ў складзе дубля барысаўскага БАТЭ, адкуль у 2010 годзе перайшоў у першалігавы «Рудзенск». У 2011 годзе стаў іграком жодзінскага клуба «Тарпеда-БелАЗ», разам з якім дэбютаваў у Вышэйшай лізе. Аднак замацавацца ў аснове жодзінцаў не здолеў, пераважна толькі выхадзіў на замену. У выніку ў лютым 2013 года пакінуў «Тарпеда-БелАЗ».

Сезон 2013 правёў у Першай лізе за «Бярозу-2010». У сакавіку 2014 года падпісаў кантракт з магілёўскім «Дняпром». Спачатку трывала гуляў за аснову магіляўчан, але потым стаў радзей трапляць у склад. У кастрычніку 2014 года пакінуў «Дняпро».

Са студзеня 2015 года знаходзіўся ў складзе мазырскай «Славіі», з якой у сакавіку 2015 падпісаў кантракт. Здолеў замацавацца ў якасці асноўнага апорнага паўабаронцы мазыран. У ліпені 2015 года не гуляў з-за траўмы, пазней вярнуўся ў асноўны склад.

У студзені 2016 года прыбыў на прагляд у «Слуцк», але не падышоў гэтаму клубу. У лютым адправіўся ў стан «Віцебска» і неўзабаве падпісаў кантракт. У складзе віцяблян стаў адным з асноўных апорных паўабаронцаў. У сезоне 2017 часцей выхадзіў на замену.

У пачатку 2018 года рыхтаваўся да новага сезона з «Віцебскам», аднак у лютым пакінуў каманду і неўзабаве далучыўся да таджыкскага клуба «Істыклол». У першым жа афіцыйным матчы за «Істыклол» выйграў Суперкубак Таджыкістана (2 сакавіка 2018 года, 3:2 супраць «Худжанда»).

У ліпені 2018 года стаў іграком «Гарадзеі» і замацаваўся ў стартавым складзе. У лістападзе 2018 года падоўжыў кантракт з «Гарадзеяй» на сезон 2019. Сезон 2019 пачынаў у аснове, аднак пазней стаў часцей заставацца на лаўцы запасных. У жніўні 2019 года пакінуў клуб і неўзабаве папоўніў склад брэсцкага «Руха». У якасці трывалага іграка асновы дапамог камандзе выйсці ў Вышэйшую лігу, у сезоне 2020 быў капітанам каманды, хоць з’яўляўся на полі нерэгулярна. У студзені 2021 года па заканчэнні кантракта пакінуў «Рух».

У студзені 2021 года трэніраваўся з «Крумкачамі», а неўзабаве далучыўся да брэсцкага «Дынама», з якім у лютым падпісаў пагадненне. Хутка замацаваўся ў стартавым складзе брэсцкай каманды.

У студзені 2022 года пачаў трэніравацца з казахстанскім «Кызыл-Жарам», у лютым афіцыйна папоўніў склад клуба. Пакінуў петрапаўлаўскую каманду ў студзені 2023 года.

У сакавіку 2023 года стаў іграком мазырскай «Славіі». Гуляў у стартавым складзе, у ліпені выбыў з-за траўмы, у кастрычніку вярнуўся на поле. У лістападзе 2023 года падоўжыў кантракт з клубам на год.

## Дасягненні 
*  Уладальнік Суперкубка Таджыкістана: 2018

## Крыніцы 
Катэгорыя:Футбалісты Беларусі
Катэгорыя:Ігракі ФК БАТЭ
Катэгорыя:Ігракі ФК Рудзенск
Катэгорыя:Ігракі ФК Тарпеда-БелАЗ
Катэгорыя:Ігракі ФК Бяроза-2010
Катэгорыя:Ігракі ФК Дняпро Магілёў
Катэгорыя:Ігракі ФК Славія Мазыр
Катэгорыя:Ігракі ФК Віцебск
Катэгорыя:Ігракі ФК Істыклол Душанбэ
Катэгорыя:Ігракі ФК Гарадзея
Катэгорыя:Ігракі ФК Рух Брэст
Катэгорыя:Ігракі ФК Дынама Брэст
Катэгорыя:Ігракі ФК Кызыл-Жар
Помнік Кастусю Каліноўскаму (Свіслач)

**Помнік Кастусю Каліноўскаму** — помнік у г. Свіслачы, прысвечаны рэвалюцыянеру-дэмакрату, кіраўніку паўстання 1863—1864 гг. і нацыянальнаму герою Беларусі і Літвы
Кастусю Каліноўскаму, які ў 1855 годзе скончыў Свіслацкую гімназію. Размешчаны па вул. Леніна каля будынка сярэдняй школы.

Помнік устаноўлены ў 1958 годзе і такім чынам з'яўляецца першым і адзіным (станам на 2019 г.) помнікам К. Каліноўскаму на тэрыторыі Беларусі.

## Апісанне 
Аўтар помніка — скульптар Заір Азгур. Пагрудны бронзавы бюст К. Каліноўскага вышынёй 1,05 м пастаўлены на высокім 3-мятровым пастаменце пірамідальнай формы. Стрыманы парыў, гордая незалежнасць, духоўная актыўнасць героя перададзены ў павароце галавы, смелым позірку, у рысах твару. Кампазіцыя бюста ажыўлена рухам рукі, якая трымаецца за штрыфель фрака. Старанная прапрацоўка форм, дэталей касцюма — фрак, шырокі гальштук — надае вобліку жыццёвую канкрэтнасць і верагоднасць.

## Гл. таксама 
* Помнік Рамуальду Траўгуту (Свіслач)

## Літаратура 
* 

## Спасылкі 
* 
* 

Катэгорыя:Помнікі Гродзенскай вобласці
Катэгорыя:Помнікі паводле алфавіта
Катэгорыя:З’явіліся ў 1958 годзе
Катэгорыя:1958 год у Беларусі
Катэгорыя:Кастусь Каліноўскі
Катэгорыя:Творы Заіра Азгура
Катэгорыя:Славутасці Свіслачы
Катэгорыя:Помнікі ўдзельнікам паўстання 1863—1864 гадоў
Дарыюш Дудка

**Дарыюш Дудка** (; нар. , Костшын над Одран, Польшча) — польскі футбаліст, абаронца. Ігрок нацыянальнай зборнай Польшчы (2004—2012).

## Кар’ера 
### Клубная 
Пачаў займацца футболам у родным горадзе. У 1999 годзе перайшоў у клуб «Аміка», дэбютаваў у Экстраклясе 15 красавіка 2000 года ў матчы супраць «Руха» Радзёнкаў. Правёў шэсць гадоў у клубе і быў прададзены ў папулярны польскі клуб «Вісла» (Кракаў). У сезоне 2007/08 перамог у чэмпіянаце Польшчы разам з «Віслай». 26 чэрвеня 2008 года, ён быў прададзены ў французскі клуб «Асер» за 2,225 млн фунтаў стэрлінгаў. У 2012 годзе свабодным агентам перашоў у склад іспанскага клуба «Левантэ».

Пасля прагляду Дудка падпісаў двухмесячны кантракт з англійскім клубам «Бірмінгем Сіці» 31 кастрычніка 2013 года. Пасля з’яўлення толькі ў 2 матчах і сканчэння кантракту ігрок з’ехаў у Польшчу, дзе заключыў пагадненне з клубам «Вісла» (Кракаў).

15 чэрвеня 2015 года перайшоў у стан чэмпіёна Польшчы — пазнаньскага «Леха». Пасля сезона 2015/16 перастаў з’яўляцца ў складзе, з 2017 года гуляў за рэзервовую каманду «Леха» ў Трэцяй лізе. Завяршыў кар’еру ў 2019 годзе.

### Міжнародная 
У зборнай Польшчы дэбютаваў 7 лістапада ў матчы супраць зборнай ЗША, які скончыўся з лікам 1:1. Дарыюш з’яўляецца ўдзельнікам чэмпіянату свету 2006, чэмпіянату Еўропы 2008 і 2012 гадоў. Пасля таварыскай сустрэчы супраць зборнай Украіны (0:1), разам з Артурам Боруцам і Радославам Маеўскім быў выдвараны са зборнай за парушэнне рэжыму.

## Крыніцы 
## Спасылкі 
* Профіль на сайце *90minut.pl* 
* 

Катэгорыя:Футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Лех Познань
Катэгорыя:Ігракі ФК Вісла Кракаў
Катэгорыя:Ігракі ФК Бірмінгем Сіці
Катэгорыя:Ігракі ФК Левантэ
Катэгорыя:Ігракі ФК Асер
Катэгорыя:Ігракі ФК Аміка Уронкі
Катэгорыя:Ігракі ФК Лех II Познань
Крывэ

**Крывэ** (), або **Крывэ-Крывайтыс** — легендарны тытул найвышэйшага жраца старажытнабалцкай рэлігіі. Сімвалам крывэ было скрыўленае жазло — крывуля, з якой можа быць звязана і само імя тытула Крывэ-крывейтэ.

Найстарэйшай крыніцай, у якой сустракаецца гэта імя -- хроніка «*Chronicon Terrae Prussiae*» Пятра з Дуйсбурга, дзе крывэ згаданы ў раздзеле «De yodalatria et ritu et moribus Pruthenorum». Паводле Дуйсбурга, крывэ меў рэзідэнцыю ў Рамуве. Прусы ўшаноўвалі яго нібыта Папу Рымскага, а ўплыў рэлігійнай улады крывэ даходзіў да земляў літоўцаў і ліваў. Асноўным заняткам крывэ як святара было захоўванне вечнага агню. Разам з гэтым крывэ быў суддзёй.

Паводле Сымона Грунаў, крывэ быў акружаны колам падначаленых яму жрацоў-вайдэлойтаў. Калі крывэ цяжка хварэў і не быў здольны выконваць абавязкі, ён спальваў сябе, пасля чаго вайдэлойты абіралі новага крывэ. Таксама ў «Прускай хроніцы» даецца спіс 48 крывэ, які ахоплівае 503-1265 гады.

Паводле Тэадора Нарбута, пасля заваёвання прускіх зямель Тэўтонскім ордэнам крывэ сышлі ў лясы, пазней некаторы час мелі рэзідэнцыю ў Вільні (Ліздзейка). Паводле Нарбута, апошні крывэ Гінтаўт памёр у 1414 годзе.

У 2002 годзе пасада найвышэйшага жраца адноўлена рухам «Рамува». У 2002-2014 гадах крывэ быў Ёнас Трынкунас, з 2014 — Інія Трынкуненэ.

Катэгорыя:Духавенства
Катэгорыя:Жрацы
Катэгорыя:Гісторыя Літвы
Катэгорыя:Прусы
Катэгорыя:Літоўская міфалогія
Катэгорыя:Пруская міфалогія
Катэгорыя:Язычніцтва
Марцэль Шмельцэр

**Марцэль Шмельцэр** (; , , ГДР) — нямецкі футбаліст, абаронца. Вядомы па выступах за дортмундскую «Барусію». Ігрок нацыянальнай зборнай Германіі (2010—2014).

## Клубная кар’ера 
### Раннія гады 
Марсель пачынаў займацца футболам у сваім родным горадзе Магдэбургу, трэніруючыся спачатку ў «Фартуне», а затым і ў аднайменным клубе «Магдэбург».

### «Барусія» 
У 17 гадоў яго заўважыла дортмундская «Барусія» і запрасіла ў моладзевую каманду. У 2008 годзе падпісаў прафесійны кантракт з «Барусіяй». 16 жніўня 2008 года дэбютаваў у Бундэслізе, згуляўшы ў выязным матчы першага тура супраць леверкузенскага «Баера», які скончыўся перамогай дортмундцаў з лікам 3:2. Марсель выйшаў на поле на 78-й хвіліне, замяніўшы Дэдэ.

З 2016 па 2018 гады быў капітанам «Барусіі». Апошні раз з’явіўся на полі ў чэрвені 2020 года, пасля чаго на доўгі час выбыў з-за траўмы калена. Завяршыў кар’еру па заканчэнні сезона 2021/22.

## Міжнародная кар’ера 
Дэбютаваў у складзе зборнай Германіі 17 лістапада 2010 года ў таварыскай гульні супраць зборнай Швецыі ў Гётэбаргу (0:0). Акрамя яго ў матчы ўдзельнічалі яго напарнікі па «Барусіі» Матс Хумельс, Марыа Гётцэ і Кевін Гроскройц.

## Дасягненні 
 **«Барусія» Дортмунд**
* Чэмпіён Германіі (2): 2011, 2012
* Уладальнік Кубка Германіі (3): 2012, 2017, 2021
* Уладальнік Суперкубка Германіі (3): 2013, 2014, 2019

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Барусія Дортмунд
Катэгорыя:Ігракі ФК Барусія II Дортмунд
Катэгорыя:Футбалісты аднаго клуба
Бенедыкт Хёведэс

**Бенеды́кт Хёведэс** (; нар. , Гальтэрн-ам-Зэе, ФРГ) — нямецкі футбаліст, абаронца. Чэмпіён свету 2014 года ў складзе нацыянальнай зборнай Германіі.

## Кар’ера 
У 2001 годзе Хёведэс патрапіў у акадэмію «Шальке 04». У 2003 годзе, з’яўляючыся капітанам каманды «Шальке» да 19 гадоў, стаў чэмпіёнам краіны ў гэтым узросце. У студзені 2007 года падпісаў прафесійны кантракт з клубам да 2010 года. 3 кастрычніка 2007 года дэбютаваў у складзе «Шальке» у выязным матчы супраць «Русенбарга» з Тронхейма ў Лізе чэмпіёнаў. А праз тры дні матчам з «Карлсруэ» Бенедыкт дэбютаваў і ў Бундэслізе.

19 кастрычніка 2008 года ў восьмым туры чэмпіянату, у матчы супраць «Гамбурга» Бенедыкт забіў свой першы гол у Бундэслізе і наогул за «Шальке». У снежні 2008 года ігрок падоўжыў кантракт з гельзенкірхенцамі да 2014 года. У 2011 годзе стаў капітанам клуба. 9 сакавіка 2013 года Хёведэс падоўжыў кантракт з клубам да 2017 года.

У жніўні 2017 года быў аддадзены ў арэнду італьянскаму «Ювентусу», аднак з-за траўмы амаль не гуляў. У ліпені 2018 года перайшоў у маскоўскі «Лакаматыў», падпісаўшы чатырохгадовы кантракт. У чэрвені 2020 года разарваў пагадненне з расійскім клубам, а ў ліпені абвясціў аб завяршэнні кар’еры.

## Нацыянальная зборная 
29 мая 2011 года ў матчы зборных Германіі і Уругвая дэбютаваў за нямецкую зборную, адыграўшы на полі 24 хвіліны. Пасля ўдзелу ў трох матчах кваліфікацыі да чэмпіянату свету 2014 года Хёведэс быў абраны ў спіс 23 ігракоў на фінальны турнір. У першым матчы групавога раўнду Бенедыкт выйшаў у стартавым складзе ў матчы супраць зборнай Партугаліі. Пазней ён стаў пераможцам турніру разам са сваёй камандай. Хёведэс стаў адным з трох нямецкіх ігракоў, якія адгулялі кожную хвіліну ўсіх сямі матчаў чэмпіянату, разам з брамнікам Мануэлем Ноерам і капітанам абаронцам Філіпам Ламам.

## Дасягненні 
**«Шальке 04»**:
* Уладальнік Кубка Германіі: 2011
* Уладальнік Суперкубка Германіі: 2011

**«Ювентус»**:
* Чэмпіён Італіі: 2018
* Уладальнік Кубка Італіі: 2018

**«Лакаматыў»**:
* Уладальнік Кубка Расіі: 2019

**Германія**:
* Чэмпіён свету: 2014

## Крыніцы 
## Спасылкі 
* Афіцыйны сайт
* 

Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Лакаматыў Масква
Катэгорыя:Ігракі ФК Ювентус
Катэгорыя:Ігракі ФК Шальке 04
Катэгорыя:Ігракі ФК Шальке 04 II
Катэгорыя:Чэмпіёны свету па футболе
Катэгорыя:Узнагароджаныя медалём Фрыца Вальтэра
Морыц Ляйтнер

**Морыц Ляйтнер** (; нар. , , Германія) — нямецкі футбаліст, паўабаронца швейцарскага клуба «Цюрых».

## Клубная кар’ера 
Ляйтнер дэбютаваў за клуб «Мюнхен 1860» 14 жніўня 2010 года, калі выйшаў на замену ў матчы Кубка Германіі супраць каманды «Верль».

У студзені 2011 года ён перайшоў у дортмундскую «Барусію», з якой падпісаў кантракт да 2015 года, але адразу быў аддадзены ў арэнду ў футбольны клуб «Аўсбург». У наступным сезоне паказаў сябе яскравым цэнтральным паўабаронцам з добрым дрыблінгам, выдатнай здольнасцью раздаваць перадачы і хутка пераходзіць у контратаку. Але ў наступным сезоне 2012/13, у якім «Барусія» дайшла да фінала Лігі чэмпіёнаў УЕФА, Ляйтнер не змог заваяваць месца ў стартавым складзе, у першую чаргу з-за моцных канкурэнтаў, як Ілкай Гюндаган, Нуры Шахін і Марыа Гётцэ. 14 чэрвеня 2013 года стала вядома, што Ляйтнер падоўжыў кантракт з «Барусіяй» да лета 2017 года і два наступных сезона правядзе на правах арэнды ў «Штутгарце», пры гэтым «Барусія» будзе мець магчымасць вярнуць футбаліста моладзевай зборнай Германіі пасля завяршэння першага года арэнды.

Улету 2015 года вярнуўся ў «Барусію», а ў жніўні 2016 года перайшоў у італьянскі «Лацыа». Аднак, у складзе «Лацыа» за паўгады правёў толькі 2 матчы ў Серыі A, і ў студзені 2017 года вярнуўся ў Германію, стаўшы іграком «Аўсбурга». У студзені 2018 на правах арэнды далучыўся да англійскага «Норвіч Сіці». У чэрвені 2018 года стаў іграком «Норвіч Сіці» на трывалай аснове. У сезоне 2020/21 страціў месца ў складзе і не з’яўляўся на полі.

У жніўні 2021 года перайшоў у швейцарскі «Цюрых».

## Міжнародная кар’ера 
Ляйтнер гуляў за зборныя Германіі розных узростаў, а таксама за зборную Аўстрыі да 17 гадоў.

## Дасягненні 
**«Барусія» Дортмунд**:
* Чэмпіён Германіі: 2012
* Уладальнік Кубка Германіі: 2012
* Сярэбраны прызёр чэмпіянату Германіі: 2013
* Фіналіст Лігі чэмпіёнаў УЕФА: 2013

**«Норвіч Сіці»**:
* Пераможца Чэмпіёншыпа: 2019

**«Цюрых»**:
* Чэмпіён Швейцарыі: 2022

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі ФК Цюрых
Катэгорыя:Ігракі ФК Норвіч Сіці
Катэгорыя:Ігракі ФК Аўгсбург
Катэгорыя:Ігракі ФК Лацыа
Катэгорыя:Ігракі ФК Барусія Дортмунд
Катэгорыя:Ігракі ФК Штутгарт
Катэгорыя:Ігракі ФК Барусія II Дортмунд
Катэгорыя:Ігракі ФК Мюнхен 1860
ХК Тарпеда Мінск

**Хакейны клуб Тарпеда Мінск** — хакейны клуб з горада Мінск, Беларусь. Заснаваны ў 1948 і расфарміраваны у 1995 годзе ў сувязі з фінансавымі цяжкасцямі.

## Дасягненні 
**Чэмпіянат БССР**
* 15px Чэмпіён (1): 1972

## Спасылкі 
* Мёртвыя хакейныя клубы Беларусі 

Тарпеда Мінск
Катэгорыя:Спорт у Мінску
Катэгорыя:З’явіліся ў 1948 годзе
Катэгорыя:1948 год у Мінску
Чэмпіянат Беларусі па хакеі з шайбай 1994

**Чэмпіянат Беларусі па хакеі з шайбай 1994** — 2-і сезон мацнейшага дывізіёна чэмпіянату Беларусі па хакеі з шайбай. Сезон пачаўся ў красавіку і скончыўся 25 мая 1994 года. У турніры прынялі ўдзел 5 клубаў з Беларусі.

## Рэгулярны чэмпіянат 
|}

## Спасылкі 
* Профіль сезона на eliteprospects.com
* Профіль сезона на hockeyarchives.ru

1994
Катэгорыя:Спорт у Беларусі ў 1994 годзе
Катэгорыя:1994 год у хакеі
Эмір Спахіч

**Эмір Спахіч** (; нар. , , СФРЮ) — баснійскі футбаліст, абаронца. Эмір з’яўляўся іграком і капітанам нацыянальнай зборнай Босніі і Герцагавіны, у яе складзе прымаў удзел у чэмпіянаце свету 2014 года.

## Кар’ера 
### Клубная 
Кар’еру пачаў на радзіме, потым гуляў за харвацкі клуб «Заграб». Паміж 2004 і 2006 гадамі гуляў у складзе каманд расійскіх клубаў «Шыннік» і «Тарпеда». Сваёй гульнёй за апошнюю каманду прыцягнуў увагу прадстаўнікоў трэнерскага штаба клуба «Лакаматыў», да складу якога далучыўся ў 2006 годзе. У 2009 годзе заключыў кантракт з клубам «Манпелье», у складзе якога правёў наступныя два гады сваёй кар’еры. Пасля гэтага гуляў за іспанскі клуб «Севілья», а таксама некаторы час правёў у склады махачкалінскага «Анжы».

28 чэрвеня 2013 года Спахіч падпісаў кантракт на два гады з клубам нямецкай Бундэслігі «Баер». 12 красавіка 2015 года кантракт быў датэрмінова разарваны з-за бойкі, якую Спахіч распачаў са сцюардам пасля матчу з «Баварыяй».

5 ліпеня 2015 года было абвешчана аб пераходзе Спахіча ў «Гамбург». Пакінуў клуб у студзені 2017 года.

### Міжнародная 
У 2003 годзе дэбютаваў у афіцыйных матчах за нацыянальную зборную Босніі і Герцагавіны.

28 мая 2018 года, ужо пасля завяршэння кар’еры, згуляў у сваім развітальным матчы за зборную супраць Чарнагорыі (0:0).

## Крыніцы 
## Спасылкі 
* 

Катэгорыя:Футбалісты Босніі і Герцагавіны
Катэгорыя:Ігракі зборнай Босніі і Герцагавіны па футболе
Катэгорыя:Ігракі ФК Гамбург
Катэгорыя:Ігракі ФК Баер 04
Катэгорыя:Ігракі ФК Анжы
Катэгорыя:Ігракі ФК Севілья
Катэгорыя:Ігракі ФК Манпелье
Катэгорыя:Ігракі ФК Лакаматыў Масква
Катэгорыя:Ігракі ФК Тарпеда Масква
Катэгорыя:Ігракі ФК Шыннік Яраслаўль
Катэгорыя:Ігракі ФК Заграб
Катэгорыя:Ігракі ФК ГОШК Дуброўнік
Катэгорыя:Ігракі ФК Чэлік Зеніца
Чэмпіянат Беларусі па хакеі з шайбай 1994/1995

**Чэмпіянат Беларусі па хакеі з шайбай 1994/1995** — 3-і сезон мацнейшага дывізіёна чэмпіянату Беларусі па хакеі з шайбай. Сезон пачаўся 29 кастрычніка 1994 і скончыўся 29 красавіка 1995 года. У турніры прынялі ўдзел 6 клубаў з Беларусі.

## Чэмпіянат Беларусі сярод КФК 
Пераможца і фіналіст Чэмпіянату Беларусі сярод калектываў фізічнай культуры (КФК) атрымлівалі права ўдзельнічаць у Вышэйшай лізе Беларусі. У фінале спаборніцтва жлобінская «Белсталь» перамагла мінскае «Тарпеда».

### Рэгулярны чэмпіянат КФК 
|}

### Плэй-оф 
#### Паўфіналы 
##### ХК Белсталь Жлобін — ХК Хімік Наваполацк
##### ХК Тарпеда Мінск — ХК Трыумф Мінск
#### Серыя за 3-е месца 
##### ХК Трыумф Мінск — ХК Хімік Наваполацк
#### Фінал
##### ХК Белсталь Жлобін — ХК Тарпеда Мінск
## Вышэйшая ліга 
«Цівалі» (Мінск) сталі чэмпіёнамі Беларусі трэці раз запар.

|}

## Спасылкі 
* Профіль сезона на eliteprospects.com
* Профіль сезона на hockeyarchives.ru

1994/95
Катэгорыя:Спорт у Беларусі ў 1994 годзе
Катэгорыя:Спорт у Беларусі ў 1995 годзе
Катэгорыя:1994 год у хакеі
Катэгорыя:1995 год у хакеі
Чэмпіянат Беларусі па хакеі з шайбай 1993

**Чэмпіянат Беларусі па хакеі з шайбай 1993** — 1-ы сезон мацнейшага дывізіёна Чэмпіянату Беларусі па хакеі з шайбай. Сезон пачаўся 13 сакавіка і скончыўся 13 красавіка 1993 года. У турніры прынялі ўдзел 4 клубы з Беларусі.

## Рэгулярны чэмпіянат 
|}

## Спасылкі
* Профіль сезона на eliteprospects.com
* Профіль сезона на hockeyarchives.ru

1993
Катэгорыя:Спорт у Беларусі ў 1993 годзе
Катэгорыя:1993 год у хакеі
Макс Маер

**Максіміліян (Макс) Маер** (; нар. , , Германія) — нямецкі футбаліст, паўабаронца швейцарскага клуба «Люцэрн».

## Клубная кар’ера 
Маер пачынаў кар’еру ў моладзевай акадэміі обергаўзенскага «Рот-Вайса», адкуль у 2004 годзе перайшоў у «Дуйсбург». У 2009 годзе ён стаў іграком «Шальке 04». У сезоне 2011/12 разам з юнацкай камандай «Шальке» да 19 гадоў ён стаў чэмпіёнам заходняй Бундэслігі, а пазней і Бундэслігі, абгуляўшы ў фінале «Баварыю» з лікам 2:1. У сезоне 2012/13 ён згуляў за гэту каманду ў 15 матчах, забіўшы 11 галоў і аддаўшы 11 галавых перадач, і зноў стаў чэмпіёнам заходняй Бундэслігі.

У снежні 2012 года Маер падпісаў першы прафесійны кантракт з «Шальке 04» да 2015 года. 16 лютага 2013 года ён дэбютаваў за *«кобальтавых»* у Бундэслізе, замяніўшы Рафаэла на 72-й хвіліне матча супраць «Майнца» (2:2) і адзначыўшыся галавой перадачай. 12 сакавіка 2013 года адбыўся дэбют Маера ў Лізе чэмпіёнаў УЕФА у зваротным матчы 1/8 фіналу супраць турэцкага «Галатасарая» (2:3). Усяго ў сваім дэбютным сезоне ў Бундэслізе правёў 5 матчаў. Пасля сезона 2012/13 узяў сёмы нумар, што пацвярджае высокі давер у клубе да адоранага і таленавітага паўабаронцы.

7 мая 2013 года Маер падоўжыў кантракт з «Шальке» да 2017 года, а ў лістападзе 2013 года — да канца сезона 2017/18.

У маі 2018 года быў адхілены ад трэніровак «Шальке» і па заканчэнні сезона пакінуў клуб. У жніўні 2018 года стаў іграком англійскага клуба «Крыстал Пэлас». У сезоне 2020/21 страціў месца ў складзе, і ў студзені 2021 года пакінуў англійскі клуб. Неўзабаве далучыўся да «Кёльна», дзе гуляў да канца сезона.

У верасні 2021 года стаў іграком турэцкага «Фенербахчэ», а ў студзені 2022 года быў аддадзены ў арэнду ў дацкі «Міт’юлан» да канца сезона з правам выкупу. У жніўні 2022 года ў якасці свабоднага агента перайшоў у «Люцэрн».

## Міжнародная кар’ера 
Макс Маер гуляў за зборныя Германіі розных узростаў. 11 лістапада 2009 года Маер дэбютаваў у складзе юнацкай зборнай Германіі да 15 гадоў, выйдучы на замену на 47-й хвіліне і забіўшы адзін гол.

У 2012 годзе ў складзе юнацкай зборнай Германіі да 17 гадоў Маер паехаў на чэмпіянат Еўропы ў Славенію, дзе стаў срэбным прызёрам, найлепшым бамбардзірам і найлепшым іграком спаборніцтваў.

13 мая 2014 года Маер дэбютаваў за нацыянальную зборную Германіі ў матчы супраць зборнай Польшчы. У 2016 годзе ў складзе нямецкай зборнай удзельнічаў у Алімпійскіх гульнях, дзе стаў срэбраным прызёрам.

## Дасягненні 
### Камандныя 
* Віцэ-чэмпіён юнацкага чэмпіянату Еўропы: 2012
* Чэмпіён Бундэслігі (да 19 гадоў): 2012
* Уладальнік Кубка Даніі: 2022

### Індывідуальныя 
* Срэбны медаль Фрыца Вальтэра U-17: 2012

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Шальке 04 II
Катэгорыя:Ігракі ФК Шальке 04
Катэгорыя:Ігракі ФК Крыстал Пэлас
Катэгорыя:Ігракі ФК Кёльн
Катэгорыя:Ігракі ФК Фенербахчэ
Катэгорыя:Ігракі ФК Міт’юлан
Катэгорыя:Ігракі ФК Люцэрн
Катэгорыя:Узнагароджаныя медалём Фрыца Вальтэра
Катэгорыя:Сярэбраныя прызёры летніх Алімпійскіх гульняў 2016 года
Катэгорыя:Футбалісты на летніх Алімпійскіх гульнях 2016 года
Маціяс Гінтэр

**Маціяс Лукас Гінтэр** (; нар. , Марх, Германія) — нямецкі футбаліст, абаронца клуба «Фрайбург» і нацыянальнай зборнай Германіі. Чэмпіён свету 2014 года ў складзе нямецкай зборнай, пераможца Кубка канфедэрацый 2017.

## Клубная кар’ера 
21 студзеня 2012 года Гінтэр дэбютаваў у складзе «Фрайбурга» ў матчы супраць «Аўгсбурга», замяніўшы на 70 хвіліне Антона Пуціла, у дэбютнай жа гульне Гінтэр забіў свой першы гол на 88 хвіліне, які апынуўся пераможным для сваёй каманды. Гэты гол зрабіў яго самым маладым іграком у гісторыі клуба з Брайсгау, якія забілі гол у матчах Бундэслігі. Папярэдні рэкорд належаў Дэнісу Аога. 23 студзеня, праз два дня пасля дэбюту, Гінтэр падпісаў з «Фрайбургам» прафесійны кантракт. У сезоне 2012-2013 замацаваўся, як лідар «Фрайбурга», пасля гэтага сезона застаўся ў камандзе нягледзячы на інтарэс да іграка з боку «Баварыі». Правёў фантастычны сезон 2013/14, у якім стаў адным з лепшых абаронцаў Бундэслігі, і заслужыў запрашэнне ў нацыянальную зборную Германіі.

17 ліпеня 2014 года Гінтэр перайшоў у дортмундскую «Барусію», падпісаўшы кантракт да 2019 года, па неафіцыйным дадзеным сума трансферу склала каля 10 млн еўра. Дэбютаваў у новым клубе 13 жніўня 2014 года ў матчы Суперкубка Германіі супраць «Баварыі» (2:0). Пазней здолеў замацавацца ў асноўнай камандзе дортмундцаў.

У ліпені 2017 года было абвешчана аб пераходзе Гінтэра ў мёнхенгладбахскую «Барусію». У маі 2022 года «Фрайбург» абвясціў аб вяртанні Гінтэра з сезона 2022/23.

## Дасягненні 
**«Фрайбург»**:
* Уладальнік моладзевага Кубка Германіі: 2011

**«Барусія» Дортмунд**:
* Уладальнік Кубка Германіі: 2017
* Уладальнік Суперкубка Германіі: 2014

**Германія**:
* Чэмпіён свету: 2014
* Пераможца Кубка канфедэрацый: 2017

**Прыватныя**:
* Прыз Фрыца Вальтэра (да 18 гадоў): 2012
* Прыз Фрыца Вальтэра (да 19 гадоў): 2013

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Фрайбург
Катэгорыя:Ігракі ФК Барусія Дортмунд
Катэгорыя:Ігракі ФК Барусія II Дортмунд
Катэгорыя:Ігракі ФК Барусія Мёнхенгладбах
Катэгорыя:Чэмпіёны свету па футболе
Катэгорыя:Сярэбраныя прызёры летніх Алімпійскіх гульняў 2016 года
Катэгорыя:Футбалісты на летніх Алімпійскіх гульнях 2016 года
Катэгорыя:Узнагароджаныя медалём Фрыца Вальтэра
Міралем П’яніч

**Міралем П’яніч** (; нар. , , СФР Югаславія) — баснійскі футбаліст, паўабаронца клуба «Шарджа» з ААЭ і нацыянальнай зборнай Босніі і Герцагавіны. Гуляе часцяком у якасці атакавалага паўабаронцы, вядомы як плэймэйкер з вялізнымі тэхнічнымі якасцямі.

## Клубная кар’ера 
Выхаванец юнацкіх каманд люксембургскага «Шыфланжа» і французскага «Меца». У дарослым футболе дэбютаваў у 2007 годзе выступамі за каманду клуба «Мец», у якой правёў адзін сезон, прыняўшы ўдзел у 32 матчах чэмпіянату. Большасць часу, праведзенага ў складзе клуба быў асноўным іграком каманды.

Сваёй гульнёй за «Меца» прыцягнуў увагу прадстаўнікоў трэнерскага штаба ліёнскага «Алімпіка», у склад якога далучыўся ў 2008 годзе. Згуляў за каманду з Ліёна наступныя тры сезоны сваёй гульнявой кар’еры. Гуляючы ў складзе ліёнцаў, таксама ў асноўным выходзіў на поле ў асноўным складзе каманды. Да складу «Ромы» далучыўся ў 2011 годзе.

13 чэрвеня 2016 года турынскі «Ювентус» абвясціў аб падпісанні з П’янічам пацігадовага кантракта. «Рома» ў якасці кампенсацыі за паўабаронцу атрымала 32 млн еўра.

У чэрвені 2020 года было абвешчана аб дамоўленасці аб пераходзе паўабаронцы ў «Барселону». Сума трансферу склала 60 млн еўра, пераход адбыўся па заканчэнні сезона 2019/20.

Летам 2021 года стала вядома, што трэнер «Барселоны» Роналд Куман больш на разлічвае на П’яніча. У верасні 2021 года ён на правах арэнды далучыўся да турэцкага «Бешыкташа», дзе гуляў да канца сезона 2021/22. У пачатку сезона 2022/23 заставаўся на лаўцы запасных «Барселоны», а ў верасні 2022 года ў якасці свабоднага агента папоўніў склад клуба «Шарджа» з ААЭ.

## Міжнародная кар’ера 
У 2006 годзе дэбютаваў у складзе юнацкай зборнай Люксембурга. Аднак пазней вырашыў гуляць за каманду сваёй радзімы. Пасля атрымання баснійскага пашпарту ў пачатку 2008 года, Міралем дэбютаваў у складзе зборнай Босніі і Герцагавіны 20 жніўня 2008 года ў гульні супраць зборнай Балгарыі, якая скончылася перамогай балгараў з лікам 2:1.

## Дасягненні 
**«Ювентус»**:
* Чэмпіён Італіі (4): 2017, 2018, 2019, 2020
* Уладальнік Кубка Італіі (2): 2017, 2018
* Уладальнік Суперкубка Італіі: 2018

**«Барселона»**:
* Уладальнік Кубка Іспаніі: 2021

**«Бешыкташ»**:
* Уладальнік Суперкубка Турцыі: 2021

## Крыніцы 
## Спасылкі 
Катэгорыя:Футбалісты Люксембурга
Катэгорыя:Футбалісты Босніі і Герцагавіны
Катэгорыя:Ігракі зборнай Босніі і Герцагавіны па футболе
Катэгорыя:Ігракі ФК Мец
Катэгорыя:Ігракі ФК Алімпік Ліён
Катэгорыя:Ігракі ФК Рома
Катэгорыя:Ігракі ФК Ювентус
Катэгорыя:Ігракі ФК Барселона
Катэгорыя:Ігракі ФК Бешыкташ
Катэгорыя:Ігракі ФК Шарджа
Самі Хедзіра

**Самі Хедзіра** (; нар. , Штутгарт, ФРГ) — нямецкі футбаліст туніскага паходжання, паўабаронца. Ігрок нацыянальнай зборнай Германіі (2009—2018), чэмпіён свету 2014 года.

## Клубная кар’ера 
### «Штутгарт» 
Дэбютаваў у Бундэслізе 1 кастрычніка 2006 года ў матчы супраць «Герты». 29 студзеня 2007 года падпісаў кантракт са «Штутгартам» да чэрвеня 2009 года. 9 ліпеня 2008 года падоўжыў кантракт да лета 2011 года. У клубе паспяхова гуляў на пазіцыі апорнага паўабаронцы, некаторы час быў віцэ-капітанам каманды.

### «Рэал Мадрыд» 
Летам 2010 года перайшоў у мадрыдскі «Рэал Мадрыд». Сума трансферу склала 12 млн еўра. 21 красавіка 2012 года забіў гол у браму «Барселоны», у тым матчы «Рэал» перамог з лікам 2:1, яшчэ адзін гол правёў лідар «Рэалу» Крыштыяну Раналду.

### «Ювентус» 
9 чэрвеня 2015 года «Ювентус» абвясціў аб падпісанні чатырохгадовага кантракта з Хедзірай, які перайшоў у італьянскі клуб у якасці свабоднага агента. Кантракт пачаў дзейнічаць з 1 ліпеня, пасля сканчэння тэрміну пагаднення з «Рэалам». 15 ліпеня Хедзіра быў афіцыйна прадстаўлены ў якасці іграка «Ювентуса».

У сезоне 2020/21 страціў месца ў складзе каманды і не выхадзіў на поле.

### «Герта» 
У лютым 2021 года вярнуўся ў Бундэслігу, падпісаўшы кантракт з берлінскай «Гертай». У маі 2021 года абвясціў аб завяршэнні кар’еры па заканчэнні сезона.

## Міжнародная кар’ера 
У зборнай Германіі дэбютаваў 5 верасня 2009 года ў таварыскім матчы супраць зборнай ПАР. З-за шматлікіх траўмаў асноўных ігракоў зборнай Самі трапіў у заяўку на чэмпіянат свету 2010 года. На самім мундыялі ён правёў усе 7 матчаў сваёй зборнай, удастоіўшыся пры гэтым, разам з Басціянам Швайнштайгерам, з якім гуляў у паўабароне, пахвалы за выдатную гульню ў цэнтры поля. У вельмі ўпартым матчы за 3-е месца адзначыўся пераможным голам у браму зборнай Уругвая.

## Дасягненні 
### Клубныя 
**«Штутгарт»**
* Чэмпіён Германіі: 2007

**«Рэал»**
* Чэмпіён Іспаніі: 2012
* Уладальнік Кубка Іспаніі (2): 2011, 2014
* Уладальнік Суперкубка Іспаніі: 2012
* Пераможца Лігі чэмпіёнаў: 2014
* Уладальнік Суперкубка УЕФА: 2014
* Пераможца клубнага чэмпіянату свету: 2014

**«Ювентус»**:
* Чэмпіён Італіі (5): 2016, 2017, 2018, 2019, 2020
* Уладальнік Кубка Італіі (3): 2016, 2017, 2018
* Уладальнік Суперкубка Італіі: 2018

### Міжнародныя 
**Германія**:
* Чэмпіён свету: 2014
* Бронзавы прызёр чэмпіянату свету: 2010

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Герта Берлін
Катэгорыя:Ігракі ФК Ювентус
Катэгорыя:Ігракі ФК Рэал Мадрыд
Катэгорыя:Ігракі ФК Штутгарт
Катэгорыя:Ігракі ФК Штутгарт II
Катэгорыя:Чэмпіёны свету па футболе
Звяздан Місімавіч

**Звязда́н Місі́мавіч** (; нар. , , Германія) — баснійскі футбаліст, паўабаронца. Гуляў за нацыянальную зборную Босніі і Герцагавіны.

## Кар’ера 
Звяздан з’яўляецца выхаванцам шэрагу невялікіх нямецкіх клубаў. У 2000 годзе патрапіў у структуру мюнхенскай «Баварыі», дзе некалькі сезонаў гуляў за другую каманду клуба. У 2004 годзе заключыў кантракт з клубам «Бохум», у складзе якога правёў наступныя тры гады сваёй кар’еры. На працягу сезону 2007/08 абараняў колеры каманды клуба «Нюрнберг», пасля чаго гуляў за «Вольфсбург», разам з якім нечакана стаў чэмпіёнам Германіі.

З 2010 года гуляў за «Галатасарай» і маскоўскае «Дынама». Апошнім клубам Місімавіча стаў кітайскі «Гуйчжоу Жэньхэ». У сакавіку 2015 года абвясціў аб заканчэнні кар’еры, але ўлетку вярнуўся ў «Гуйчжоу Жэньхэ». Канчаткова завяршыў кар’еру ў студзені 2017 года.

У жніўні 2014 года аб’явіў пра завяршэнні кар’еры ў нацыянальнай зборнай, за якую выступаў з 2004 года. 28 мая 2018 года, ужо пасля завяршэння прафесійнай кар’еры, згуляў у сваім развітальным матчы за зборную супраць Чарнагорыі (0:0).

## Дасягненні 
**Баварыя**:
* Чэмпіён Германіі: 2003
* Уладальнік Кубка Германіі: 2003

**Вольфсбург**:
* Чэмпіён Германіі: 2009

**Гуйчжоу Жэньхэ**:
* Уладальнік Кубка Кітая: 2013
* Уладальнік Суперкубка Кітая: 2014

## Крыніцы 
## Спасылкі 
* 
* 

Катэгорыя:Футбалісты Германіі
Катэгорыя:Футбалісты Босніі і Герцагавіны
Катэгорыя:Футбалісты Сербіі і Чарнагорыі
Катэгорыя:Ігракі зборнай Босніі і Герцагавіны па футболе
Катэгорыя:Ігракі ФК Бэйцзін Жэньхэ
Катэгорыя:Ігракі ФК Дынама Масква
Катэгорыя:Ігракі ФК Галатасарай
Катэгорыя:Ігракі ФК Вольфсбург
Катэгорыя:Ігракі ФК Нюрнберг
Катэгорыя:Ігракі ФК Бохум
Катэгорыя:Ігракі ФК Баварыя Мюнхен
Катэгорыя:Ігракі ФК Баварыя II Мюнхен
Матс Хумельс

**Матс Юліян Хумельс** (; нар. , Бергіш-Гладбах, Германія) — нямецкі футбаліст, абаронца дортмундскай «Барусіі» і нацыянальнай зборнай Германіі, разам з якой стаў чэмпіёнам свету 2014.

## Клубная кар’ера 
Выхаванец футбольнай школы мюнхенскай «Баварыі», дзе яго бацька, Герман Хумельс, з’яўляўся трэнерам. Пачынаў кар’еру на пазіцыі апорнага паўабаронцы, але затым быў пераведзены ў цэнтр абароны.

З 2005 года выступаў у рэгіянальнай лізе за другую каманду «Баварыі», дзе за два сезоны згуляў 42 матчы і забіў 5 мячоў. З сезона 2006/07 пачаў трэніравацца з асноўным складам «Баварыі», а ў 2007 годзе падпісаў кантракт з клубам на 2 гады. У Бундэслізе дэбютаваў 19 мая 2007 года ў матчы супраць «Майнца», які завяршыўся перамогай мюнхенцаў з лікам 5:3. У 2008 годзе Хумельс быў аддадзены ў арэнду «Барусіі» з Дортмунда, бо маладому абаронцу не знаходзілася месца ў асноўным складзе «Баварыі». У «Барусіі» Матс хутка стаў іграком асновы, шмат у чым дзякуючы галоўнаму трэнеру Юргену Клопу. У пачатку студзеня 2009 года, Хумельс, у адным з матчаў чэмпіянату надарваў звязкі правай лодыжкі і выбыў на шэсць тыдняў. Менш чым праз месяц стала вядома, што Матс мае намер застацца ў «Барусіі» і не вяртацца ў «Баварыю».

26 лютага 2011 года забіў гол галавой у браму сваёй былой каманды ў матчы 24 тура Бундэслігі. Лік матча пасля яго гола стаў 3:1 на карысць дортмундцаў.

У маі 2016 года стала вядома, што Хумельс улетку вернецца ў «Баварыю». 23 мая мюнхенскі клуб афіцыйна абвясціў аб падпісанні кантракта, які пачаў дзейнічаць з 1 ліпеня.

У чэрвені 2019 года была дасягнута дамоўленасць аб вяртанні Хумельса ў «Барусію» за 38 млн еўра.

## Міжнародная кар’ера 
Дэбютаваў за зборную Германіі ў таварыскім матчы супраць зборнай Мальты 13 мая 2010 года ў Ахене. Матч скончыўся перамогай немцаў з лікам 3:0.

## Дасягненні 
**«Барусія» Дортмунд**
* Чэмпіён Германіі (2): 2011, 2012
* Уладальнік Кубка Германіі (2): 2012, 2021
* Уладальнік Суперкубка Германіі: 2013

**«Баварыя»**:
* Чэмпіён Германіі (3): 2017, 2018, 2019
* Уладальнік Кубка Германіі: 2019
* Уладальнік Суперкубка Германіі (3): 2016, 2017, 2018

**Германія**
* Чэмпіён свету: 2014

## Крыніцы 
## Спасылкі 
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Барусія Дортмунд
Катэгорыя:Ігракі ФК Баварыя Мюнхен
Катэгорыя:Ігракі ФК Баварыя II Мюнхен
Катэгорыя:Чэмпіёны свету па футболе
Жартай

**Жарта́й** — возера ў Хойніцкім раёне Гомельскай вобласці, за 26 км на паўднёвы захад ад горада Хойнікі, на левабярэжнай пойме ракі Прыпяць, прыкладна за 3,5 км на захад ад вёскі Кажушкі.

Плошча паверхні 0,24 км². Даўжыня 1,72 км, найбольшая шырыня 0,25 км. Даўжыня берагавой лініі 3,82 км.

Возера старычнае. Схілы катлавіны невыразныя, месцамі пясчаныя вышынёй да 1 м. Берагі месцамі вышынёй да 1 м, пясчаныя, пад хмызняком. Возера бяссцёкавае. Злучаецца з Прыпяццю ў час веснавога разводдзя.

У возеры водзяцца шчупак звычайны, акунь, плотка, краснапёрка, уюн, лінь, карась і іншыя віды рыб.

## Літаратура 
* 
* 
* 

## Спасылкі 
* Агульная характарыстыка азёр Гомельскай вобласці / Даведнік «Водныя аб’екты Рэспублікі Беларусь»  
* Морфаметрычныя параметры азёр Гомельскай вобласці / Даведнік «Водныя аб’екты Рэспублікі Беларусь»  

Катэгорыя:Азёры Хойніцкага раёна
Катэгорыя:Бяссцёкавыя азёры
Месут Озіль

**Месут Озіль** (; нар. , , Германія) — нямецкі футбаліст турэцкага паходжання, паўабаронца. Чэмпіён свету 2014 года ў складзе нацыянальнай зборнай Германіі.

## Клубная кар’ера 
### «Шальке 04» 
Месут пачаў сваю прафесійную кар’еру ў клубе «Шальке 04», падпісаўшы свой першы кантракт у 2005 годзе. Упершыню ў складзе «Шальке» ён выйшаў у матчах Кубка лігі супраць «Баера» і «Баварыі», у якіх замяніў асноўнага плэймэйкера каманды Лінкальна.

### «Вердэр» 
31 студзеня 2008 года падпісаў кантракт з клубам «Вердэр».

### «Рэал Мадрыд» 
17 жніўня 2010 года было абвешчана аб пераходзе Озіля ў іспанскі клуб «Рэал Мадрыд». 29 жніўня 2010 года Озіль дэбютаваў за «Рэал» у выязным матчы супраць «Мальёркі», выйшаўшы на замену на 59-й хвіліне замест Серхіа Каналеса, матч скончыўся з лікам 0:0. Свой першы гол за «Рэал» Месут забіў 3 кастрычніка 2010 года ў матчы супраць «Дэпартыва», які скончыўся з лікам 6:1.

### «Арсенал» 
2 верасня 2013 года Озіль пагадзіўся далучыцца да англійскага клуба «Арсенал». Сума трансферу і тэрмін дзеяння кантракту з «кананірамі» не былі агучаны, але, як мяркуецца, пераход абыйшоўся лонданцам у 42,5 млн фунтаў стэрлінгаў, а кантракт разлічаны на пяць гадоў. Такім чынам, гэты транфер з’яўляецца самым дарагім трансферам нямецкага футбаліста за гісторыю.

У сезоне 2020/21 не быў уключаны ў заяўку «Арсенала».

### «Фенербахчэ» 
У студзені 2021 года, разарваўшы кантракт з «Арсеналам», далучыўся да «Фенербахчэ». У пачатку сезона 2021/22 стаў капітанам каманды. У сакавіку 2022 года праз канфлікт з галоўным трэнерам быў адхілены ад каманды, і ў ліпені 2022 года па пагадненні бакоў пакінуў клуб.

### «Істанбул Башакшэхір» 
Хутка пасля сыходу з «Фенербахчэ» стаў іграком клуба «Істанбул Башакшэхір».

У сакавіку 2023 года абвясціў аб завяршэнні кар’еры.

## Міжнародная кар’ера 
5 лютага 2009 года Месут атрымаў свой першы выклік у нацыянальную зборную Германіі. На чэмпіянаце свету 2010 года ў ПАР ён вывеў зборную Германіі ў плэй-оф, забіўшы гол у браму зборнай Ганы. На чэмпіянаце свету ў ПАР быў уключаны ў сімвалічную зборную турніру, а таксама намінаваны на званне лепшага іграка чэмпіянату свету. У кваліфікацыі да чэмпіянату свету 2014 года Месут забіў 8 галоў і разам з каманд адправіўся на фінальны турнір у Бразілію, дзе стаў чэмпіёнам свету.

Завяршыў кар’еру ў зборнай Германіі пасля чэмпіёнату свету 2018 года.

## Дасягненні 
**«Вердэр»**:
* Уладальнік Кубка Германіі: 2009

**«Рэал» Мадрыд**:
* Чэмпіён Іспаніі: 2012
* Уладальнік Кубка Іспаніі: 2011
* Уладальнік Суперкубка Іспаніі: 2012

**«Арсенал»**:
* Уладальнік Кубка Англіі (4): 2014, 2015, 2017, 2020
* Уладальнік Суперкубка Англіі: 2015

**Германія**:
* Чэмпіён свету: 2014

## Крыніцы 
## Спасылкі 
* Афіцыйны сайт 

Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Шальке 04
Катэгорыя:Ігракі ФК Вердэр
Катэгорыя:Ігракі ФК Рэал Мадрыд
Катэгорыя:Ігракі ФК Арсенал Лондан
Катэгорыя:Ігракі ФК Фенербахчэ
Катэгорыя:Ігракі ФК Істанбул Башакшэхір
Катэгорыя:Чэмпіёны свету па футболе
Рон-Роберт Цылер

**Рон-Роберт Цылер** (; нар. , , Германія) — нямецкі футбаліст, брамнік клуба «Гановер 96» і былы ігрок нацыянальнай зборнай Германіі.

## Клубная кар’ера 
Футболам пачаў займацца ў родным горадзе Кёльн, у 2005 годзе з’ехаў на стажыроўку ў Англію ў клуб «Манчэстэр Юнайтэд», дзе гуляў за юнацкія і рэзервовыя каманды. У канцы 2008 года на месяц быў аддадзены ў арэнду ў клуб «Нартгемптан Таўн».

22 красавіка 2010 года Рон-Роберт падпісаў двухгадовы кантракт з клубам «Гановер 96». Спачатку гуляў толькі за рэзервовую каманду, аднак з цягам часу стаў першам брамнікам клуба. 24 чэрвеня 2011 года Цылер падоўжыў кантракт з клубам да чэрвеня 2015 года.

3 чэрвеня 2016 года, пасля вылету «Гановера» з Бундэслігі, падпісаў кантракт з англійскім «Лестэр Сіці». У складзе «Лестэр Сіці» быў другім брамнікам пасля Каспера Шмейхеля. У ліпені 2017 года перайшоў у «Штутгарт».

У чэрвені 2019 года стала вядома, што Цылер вяртаецца ў «Гановер 96». У жніўні 2020 года на правах арэнды далучыўся да «Кёльна», па заканчэнні сезона ў ліпені 2021 года вярнуўся ў Гановер.

## Міжнародная кар’ера 
У жніўні 2011 года Рон-Роберт быў запрошаны ў нацыянальную зборную Германіі. Яго дэбют адбыўся 11 лістапада 2011 года ў таварыскай гульні супраць зборнай Украіны, якая скончылася з лікам 3:3.

## Дасягненні 
**Германія**:
* Чэмпіён свету: 2014

## Крыніцы 
Катэгорыя:Футбольныя варатары
Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Гановер 96
Катэгорыя:Ігракі ФК Кёльн
Катэгорыя:Ігракі ФК Штутгарт
Катэгорыя:Ігракі ФК Лестэр Сіці
Катэгорыя:Ігракі ФК Гановер 96 II
Катэгорыя:Ігракі ФК Нартгемптан Таўн
Катэгорыя:Ігракі ФК Манчэстэр Юнайтэд
Катэгорыя:Чэмпіёны свету па футболе
Штэфан Кіслінг

**Штэфан Кіслінг** (; нар. , Ліхтэнфельс, Германія) — нямецкі футбаліст, нападнік. На клубным узроўні вядомы па выступах за леверкузенскі «Баер». За нацыянальную зборную Германіі правёў 6 матчаў.

## Кар’ера 
### «Нюрнберг» 
Сваю кар’еру Штэфан распачаў у клубе «Нюрнберг», дзе спачатку гуляў у моладзевай камандзе, а потым і ў асноўнай. Усяго за клуб правёў 73 матчы, падчас якіх забіў 19 галоў.

### «Баер» 
Сваімі паспяховымі выступамі за «Нюрнберг» атрымаў цікавасць з боку «Баера», у склад якога перайшоў у 2006 годзе. У новым клубе стала пачаў забіваць, стаўшы не толькі найлепшым бамбардзірам клуба, але і найлепшым бамбардзірам Бундэслігі, забіўшы 15 галоў у сезоне 2008/09.

У 2017 годзе абвясціў аб завяршэнні кар’еры па заканчэнні сезону 2017/18. Апошні матч правёў 12 мая 2018 года супраць «Гановера 96» (3:2), выйшаўшы на замену на 83-й хвіліне.

## Міжнародная кар’ера 
Штэфан дэбютаваў у складзе зборнай Германіі ў таварыскім матчы супраць зборнай Даніі 28 сакавіка 2007 года.

## Дасягненні 
**Германія**:
* Бронзавы прызёр чэмпіянату свету: 2010

## Крыніцы 
## Спасылкі 
* 
* 
* Статыстыка на сайце *kicker.de* 

Катэгорыя:Футбалісты Германіі
Катэгорыя:Ігракі зборнай Германіі па футболе
Катэгорыя:Ігракі ФК Баер 04
Катэгорыя:Ігракі ФК Нюрнберг